TV7 JERUUSALEMMA UUDISED
Meie tänased teemad -
Venemaa ei tühistanudki raketimüüki Süüriale
Evakueeritud kriisiolukorras Samaariasse
Gaasimaskid kõigile iisraellastele
Iisraeli majandus on paranenud
Antisemitistlik koomiks
Rahu eest enam maad ei anta
Tudengid nõuavad suhete külmutamist Iisraeliga
Saksamaa tahab märgistada Iisraeli tooteid
Leiti maailma vanim toorarull
TV7 Jeruusalemma Uudistest - Shalom!
Israel Today teatel müüb Venemaa siiski Süüriale rakette,
hoolimata Londoni Sunday Timesi varasemast raportist,
mille järgi Venemaa raketimüügi tühistas.
Iisraeli Lähis-Ida ekspert dr Mordechai Kedar
ütles Arutz Sheva Raadios, et kui Assadi langemine on kindel,
võib ta tulistada mida tahes ja kuhu tahes -
Türki, Liibanoni ja isegi Iisraeli.
Arutz Sheva teatel toetab USA Iisraeli õigust end kaitsta,
kui Venemaa müüb Süüriale S-300 rakette.
S-300 raketid on mõeldud tõrjuma lennukeid
või teisi rakette, nagu Patriote, mida NATO on paigutanud Türki,
Süüria piirile.
Assad väitis eelmisel nädalal, et S-300 kompleksid on teel Süüriasse
ja midagi on juba ka kohale jõudnud.
Ha'aretzi teatel kirjutas Venemaa eelmisel reedel,
et raketitõrjekompleks jõuab Süüria valitsuseni 2014. aastaks,
lükates ümber väited, nagu oleks raketid juba kohal.
Ynet Newsi teatel müüks Vene relvatehas Assadi rezhiimile
vähemalt 10 MIG hävitajat.
USA välisministeeriumi esindaja Jen Psaki ütles eelmisel nädalal,
et USA nõuab
Liibanoni Hezbollah terroristide kohest taandumist Süüriast.
Psaki sõnul on Hezbollah aktiivne roll Süüria lahinguis
äärmiselt ohtlik eskalatsioon.
Israel Today teatel
ähvardab Iisrael pommitada Venemaa relvasaadetist Süüriale.
Eelmisel nädalal kirjutas Ynet News ka Prantsuse lehe Le Monde toimetaja
ja fotograafi tunnistustest keemia- relvade kasutamise kohta lahinguis.
Ajakirjanik ja fotograaf liikusid kaks kuud salaja mässulistega
Damaskuse piirkonnas.
Nad rääkisid ka arstide ja teiste pealtnägijatega
keemiarelvarünnakute järelmõjudest,
mille kohta ühel ajalehe toimetajal on ka isiklik kogemus.
Süüria valitsusväed ja mässulised süüdistavad teineteist
keemiarelva kasutamises.
ÜRO uurijad ootavad nädalaid võimalust Süüriasse minna,
kuid diplomaatilised vaidlused ja julgeolekuprobleemid
on riiki pääsemist viivitanud.
Arutz Sheva teatab asekaitseminister Danny Danoni evakueerimiskavast
ülemaalises kriisiolukorras, kui peaks osutuma vajalikuks
evakueerida massiliselt elanikke riigi keskosast.
Sõja või suurlinnade ründamise korral keemia- või muude relvadega
võiks ca 50 000 Tel Avivi elanikku leida kava järgi varju
Samaaria juudi kogukondades.
Varem evakueeriti tel-avivlasi Samaariasse Pärsia lahe sõjas
1990. aastate alguses
ja põhjaiisraellasi toodi Samaariasse 2006. a Teise Liibanoni sõja ajal.
Ka Negevi piirkonna inimesi toodi varjule Samaariasse
operatsiooni Cast Lead ajal aastail 2008-2009.
Kava on osa Iisraeli riiklikust julgeolekuplaanist
kuhu kuulusid ka eelmise nädala õppused,
mil iisraellased pidid kaks korda päevas
õhuhäire ajal varju otsima.
Lühidalt -
Arutz Sheva kirjutab Kanal 10 eelmise nädala raportist,
mille järgi peaminister Netanyahu käskis kaitseaparaadil kontrollida,
et igal iisraellasel oleks olemas isiklik gaasimaskiga kaitsekomplekt.
Raporti teatel on mainitud komplektid
majanduslikel põhjustel hetkel vaid 42% iisraellastest.
Netanyahu on palunud kiirendada vajalikke protseduure,
et kõik iisraellased saaksid kiiresti gaasimaskid.
Iisraeli majandusvõimekus on tänavu Ravhusvahelise Juhtimisarengu Keskuse
IMD sõnul kasvanud.
Iisrael tõusis mulluselt 36. kohalt tänavu 24.
Iisraeli majanduse üldine konkurentsivõime
pole siiski sama julgustav -
64 arenenud riigi seas on Iisraelil 19. koht,
kirjutab Ynet News.
Juudi organisatsioone shokeerib Norra koomiks.
Euroopa Juudi Kongress EJC kaalub sanktsioone
Norra ajalehe Dagbladet vastu.
Ajalehe koomiksisarjas kujutatakse judaistlikku ümberlõikamisrituaali
EJC sõnul deemonlikult verehimulisel moel.
EJC juhi sõnul on koomiks ületanud kõik hea maitse piirid
ning levitab vihkamist ja antisemitismi, kirjutab Ynet News.
Iisraeli majandus- ja kaubandusminister Naftali Bennett
teatas eelmisel nädalal, et Iisraelil pole enam maad,
mida ära anda kord juba nurjunud 'maa-rahu vastu' protsessiks.
Alati, kui Iisrael maad loovutab,
sureb Bennetti sõnul üha rohkem inimesi.
Iisraeli president Shimon Peres aga ütles Jordaania-visiidil,
et Iisrael on valmis maksma rahuleppe eest palestiinlastega
peaaegu mis tahes hinda.
Bennetti sõnul on Peresi seisukoht rohkem kui ekslik.
Bennetti sõnul on aeg selgeks teha, et see on iisraellaste maa,
ja see pole müügiks, kirjutab Israel Today.
Belgia ajalehe Le Soir teatel kiitis
Belgia prantsuskeelsete tudengite keskorganisatsioon FEF heaks nõude
külmutada suhted Iisraeli ülikoolidega.
85% hääletanuist oli nõudmise poolt.
Hääletustulemus pole Belgia kõrgkoolidele siiski siduv.
FEF esindab 25 institutsiooni ca 100 000 õppurit,
kirjutab Haaretz.
Eelmisel pühapäeval teatas Iisraeli Armeeraadio,
et Saksamaa andis vaikse nõusoleku Euroopa plaanile
märgistada Samaaria ja Juuda juudi asunduste tooted.
Valitsuse ametliku dokumendi järgi
on Saksa valitsus esmakordselt oma seisukoha avaldanud.
Dokument oli vastus Saksa valitsuse opositsiooniliikmete järelpärimisele.
Dokumendi järgi märgistataks Juuda ja Samaaria tooted
märgiga "Made in Israel" Saksamaa meelest vaid siis,
kui need on valmistatud 1967. a piiride sees.
Hetkel kannavad kõik Euroopasse suunduvad Iisraeli tooted
märki Made in Israel, kirjutab Israel Hayom.
Itaalia Bologna Ülikool teatas eelmisel nädalal,
et leidis oma raamatukogust maailma vanima teadaoleva Toorarulli.
Toorat peeti varem vaid mõnesaja aasta vanuseks,
kuid täpsed uuringud näitasid, et see on ca 800-aastane.
Ülikooli professori sõnul
oli arhivaar selle 1889. a valesti märgistanud.
Toorarull pärineb vanuse poolest
umbkaudu tuntud juudi filosoofi Maimonidese ajast,
kes elas aastail 1135-1204, kirjutab Israel Hayom.
Need olid meie tänased uudised. Ilusat suve!
Tõlge: Monika Jaaguri